[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000009", "text": "Gyda dim ond 26 diwrnod i fynd cyn Sioe Frenhinol Cymru, daeth aelodau CAFC, Aelodau\u2019r Senedd, noddwyr allweddol, partneriaid yn y cyfryngau, a chynrychiolwyr y diwydiant at ei gilydd i glywed am yr hyn sydd ar eu cyfer yn Sioe Frenhinol Cymru eleni a\u2019r rhan gymdeithasol ac economaidd bwysig y mae\u2019r Sioe yn ei chwarae wrth hyrwyddo amaethyddiaeth a\u2019r economi wledig ehangach."}, {"text_idx": "#000010", "text": "Yn ei 102il flwyddyn bellach, mae Sioe Frenhinol Cymru yn digwydd o ddydd Llun 24ain Gorffennaf tan ddydd Iau 27ain Gorffennaf ar y maes sioe eiconig yn Llanelwedd, Llanfair-ym-Muallt. Yn cael ei chydnabod gan lawer fel un o\u2019r sioeau amaethyddol gorau yn y byd, mae\u2019r Sioe\u2019n denu mwy na 200,000 o ymwelwyr dros bedwar diwrnod i ddathlu nid yn unig fwyd a ffermio, ond diwylliant, amrywiaeth, yr iaith Gymraeg, angerdd a chariad at y tir hefyd."}, {"text_idx": "#000012", "text": "\u201cDyma\u2019r tro cyntaf rydym wedi cynnal lansiad swyddogol i\u2019r Sioe a byddem yn hoffi diolch i Jeremy Miles, Gweinidog y Gymraeg ac Addysg, am noddi\u2019r digwyddiad hwn yn garedig. Mae ein diolch yn mynd i Gymdeithas Adeiladu\u2019r Principality hefyd am eu cefnogaeth a\u2019u nawdd tuag at lansiad heddiw."}, {"text_idx": "#000016", "text": "\u201cMae llawer i edrych ymlaen ato, o\u2019r anifeiliaid ardderchog ar ddangos, i\u2019r nifer fawr o gystadlaethau, a\u2019r maint anhygoel o fwyd a diod Cymreig gwobrwyedig sy\u2019n cael ei arddangos yn y Neuadd Fwyd."}, {"text_idx": "#000017", "text": "\u201cMae\u2019r Sioe\u2019n dal i fynd o nerth i nerth a byddwn yn hoffi dymuno\u2019r gorau oll i Aled Rhys Jones wrth ddarparu ei Sioe haf gyntaf ers cael ei benodi\u2019n Brif Weithredwr, ac rwyf yn siw\u0302r y bydd yn llwyddiant mawr arall.\u201d"}, {"text_idx": "#000018", "text": "Bob blwyddyn, mae un o 12 sir draddodiadol Cymru yn cymryd eu tro i noddi\u2019r Sioe ac mae eleni\u2019n gweld Morgannwg yn llenwi canol y llwyfan gyda John Homfray o Penllyn Estate fel y Llywydd. John Homfray oedd y nesaf i gymryd y llwyfan, a soniodd am y fath anrhydedd bersonol enfawr yw hi i fod yn Llywydd."}, {"text_idx": "#000019", "text": "Mae\u2019r arian a godwyd gan sir nawdd Morgannwg yn mynd tuag at ddau brosiect tirnod. Yn gyntaf, y Rhaglen Arweinyddiaeth Wledig a lansiwyd yn ddiweddar, ac yn ail, adnewyddu Neuadd De Morgannwg. Ychydig wythnosau\u2019n o\u0302l, cynhaliwyd y digwyddiad Regen cyntaf un ar Sealands Farm, a oedd yn llwyddiant ysgubol, ran rannu egwyddorion ffermio gyda natur."}, {"text_idx": "#000022", "text": "Yn olaf, rhannodd Cadeirydd y Bwrdd, Yr Athro Wynne Jones ei ddiolch calon i bawb am ddod draw i ddathlu cyfri\u2019r dyddiau cyn Sioe Frenhinol Cymru ac amlygodd rai o\u2019r atyniadau newydd sydd i edrych ymlaen atynt eleni."}, {"text_idx": "#000025", "text": "Rydym yn rhoi pwyslais mawr ar ddod yn wyrddach yn Sioe eleni \u2013 ar o\u0302l newid ein tariff cyflenwi ynni, mae\u2019r holl drydan ar faes y sioe o ffynonellau 100% adnewyddadwy, rydym wedi cyflwyno polisi gwyrdd newydd yn gwahardd defnydd plastig untro ac rydym wedi comisiynu Prifysgol Caerdydd i ymgymryd ag adolygiad o gynaliadwyedd amgylcheddol y digwyddiad."}, {"text_idx": "#000026", "text": "Ar ddydd Mawrth y Sioe, byddwn yn lansio ein gweledigaeth newydd ar gyfer Garddwriaeth wrth inni baratoi at ailwampio\u2019r adran yn sylweddol yn 2024.\u201d"}]